[{"text_idx": "#000002", "text": "Hainbat kantu egile estatubatuarren abestiak euskarara ekarrita moldatzeko ahaleginaren emaitza argitaratuko dute Lou Topet taldeak eta Harkaitz Cano idazleak udazkenean. Abesti bat gutxiago izena du proiektuak eta 11 kantu bilduko ditu, bonus track bat barne. Abesti horietako bat \u201cLoreak non dira\u201d da, Pete Seeger folk kantariak 50eko hamarkadan idatzitako \u201cWhere Have All The Flowers Gone\u201d kantuaren moldaketa, eta berau da diskoaren aurrerapen gisa taldeak aukeratutako singlea. BADOK atarian entzun dezakezu gaurtik aurrera."}, {"text_idx": "#000004", "text": "Duela hiru urte Oier Aranzabal kantari eta gitarristaren inguruan Zarautzen sortutako taldea da Lou Topet. Esnatu dira disko laburrarekin agertu zen plazan 2013an, eta bigarren diskoa ere kantu propioez osatzea zen taldearen asmoa. Lan horretan ari zen hain zuzen, Aranzabalek Jeff Tweedy Wilcoko kantariaren \u201cNobody Dies Anymore\u201d euskaratzeko eskatu zionean Harkaitz Canori. Kantuen letrak hizkuntza batetik bestera eramateko eta bertsioak egiteko arteari buruzko iritziak eta gogoetak trukatzen hasi ziren bi sortzaileak, eta bertsioen disko oso bat egiteko ideiak gorputza hartu zuen. Lou Topeten bigarren diskoa izan behar zuena alde batera utzi eta bertsioak lantzeari ekin zion taldeak."}, {"text_idx": "#000009", "text": "Abesti bat gutxiago disko-liburu formatuan argitaratuko da, kantuak euskaratzeko prozesuari eta bertsiogintzari buruz Harkaitz Canok idatzitako testu batekin. Lana kaleratu ahal izateko crowdfunfing kanpaina bat egin zuen taldeak, arrakasta handiz."}, {"text_idx": "#000011", "text": "\u2018Eutsiko diogu, Pete!\u2019 kontzertuaren kronika"}, {"text_idx": "#000012", "text": "Lou Topeten bigarren singlea eta lehen aurkezpen datak"}]